สวัสดีค่ะ เริ่มมีอาการเหมือนมีอะไรไชก้นตอนดึกๆ หลังทานหมูกระทะไปติดๆกันหลายวันค่ะ ไปซื้อยาเภสัชมาทานแต่ไม่หายเลยตัดสินใจไปพบแพทย์ แพทย์ได้ให้ยามาทาน3วันแต่ไม่หายค่ะ ตรวจอุจจาระ เลือด ทำสก๊อตเทปแต่ไม่เจออะไรเลยค่ะ ตอนนี้ก็เหมือนมีอะไรไชอยู่ตลอดตอนดึกๆจนถึงเช้าก็มีค่ะ ควรทำยังไงดีคะ
สวัสดีค่ะ อาการรู้สึกเหมือนมีอะไรไชที่รอบทวารหนัก อาจจะเกิดจาก การระคายเคืองที่เยื่อบุรอบๆทวารหนัก เช่นจากการไปเสียดสีหรือถูไถรุนแรง การมีอุจจาระมาดัน หรือเป็นผื่นผิวหนังอักเสบ การมีพยาธิที่ก้นนั้นมักจะทำให้คันมากๆตอนกลางคืน และเป็นสาเหตุที่เจอได้น้อยในเบื้องต้นไม่ไปเกาบริเวณที่เป็น รับประทานยาแก้คันได้ถ้ามีอาการคันร่วมด้วย และไม่กินอาหารสุกๆดิบๆ ใส่รองเท้าเมื่อต้องออกนอกบ้านเสมอหากยังมีอาการเป็นมากต่อเนื่อง จนรบกวนการใช้ชีวิตประจำวัน ควรกลับไปพบแพทย์เพื่อตรวจร่างกายซ้ำอีกครั้ง